Document ID: 32006D0399

KOMMISSIONENS BESLUTNING
af 20. januar 2006
om gennemførelsesbestemmelser til Rådets beslutning 2004/904/EF for så vidt angår udgifters støtteberettigelse i forbindelse med foranstaltninger, der samfinansieres af Den Europæiske Flygtningefond i medlemsstaterne
(meddelt under nummer K(2006) 51/1)
(Kun den engelske, den estiske, den finske, den franske, den græske, den italienske, den lettiske, den litauiske, den nederlandske, den polske, den portugisiske, den slovakiske, den slovenske, den spanske, den svenske, den tjekkiske, den tyske og den ungarske udgave er autentiske)
(2006/399/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 2004/904/EF af 2. december 2004 om Den Europæiske Flygtningefond for perioden 2005-2010 (1), særlig artikel 21, stk. 3,
efter høring af det udvalg, der er nedsat i henhold til artikel 11, stk. 3, i beslutning 2004/904/EF, og
ud fra følgende betragtninger:
(1)
For at sikre at Den Europæiske Flygtningefond gennemføres effektivt i medlemsstaterne i overensstemmelse med principperne om forsvarlig økonomisk forvaltning, bør der vedtages en række fælles regler om udgifters berettigelse til støtte fra fonden.
(2)
Det Forenede Kongerige deltager i henhold til artikel 3 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, i beslutning 2004/904/EF og følgelig i denne beslutning.
(3)
Irland deltager i henhold til artikel 3 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, i beslutning 2004/904/EF og følgelig i denne beslutning.
(4)
I overensstemmelse med artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, deltager Danmark ikke i beslutning 2004/904/EF, og hverken beslutning 2004/904/EF eller denne beslutning er bindende for Danmark -
VEDTAGET FØLGENDE BESLUTNING:
Artikel 1
Denne beslutning finder anvendelse på samfinansiering af de foranstaltninger, som er omhandlet i artikel 5, 6 og 7 i beslutning 2004/904/EF, og som forvaltes af medlemsstaterne.
Artikel 2
I denne beslutning forstås ved:
1)
»projekt«: de praktiske og konkrete midler, som støttemodtagerne bruger til helt eller delvis at gennemføre en foranstaltning. Hvert projekt skal omfatte en præcis beskrivelse og oplysninger om varighed, budget, mål og det personale, der deltager i projektet, og det skal gennemføres af en nærmere angivet retlig enhed eller en gruppe af retlige enheder
2)
»støttemodtagere«: de retlige enheder (såsom NGO'er, føderale, nationale, regionale eller lokale myndigheder, andre non-profit-organisationer, private eller offentligretlige selskaber eller internationale organisationer), der er ansvarlige for gennemførelsen af projekterne.
Artikel 3
1. Reglerne i bilaget til denne beslutning anvendes til at afgøre, om udgifterne til de foranstaltninger, som finansieres som led i de årlige programmer, der er omhandlet i artikel 16 i beslutning 2004/904/EF, er støtteberettigede.
2. Medlemsstaterne kan anvende nationale regler for støtteberettigelse, som er strengere end reglerne i denne beslutning.
Artikel 4
Denne beslutning er rettet til Kongeriget Belgien, Den Tjekkiske Republik, Forbundsrepublikken Tyskland, Republikken Estland, Den Hellenske Republik, Kongeriget Spanien, Den Franske Republik, Irland, Den Italienske Republik, Republikken Cypern, Republikken Letland, Republikken Litauen, Storhertugdømmet Luxembourg, Republikken Ungarn, Republikken Malta, Kongeriget Nederlandene, Republikken Østrig, Republikken Polen, Den Portugisiske Republik, Republikken Slovenien, Den Slovakiske Republik, Republikken Finland, Kongeriget Sverige og Det Forenede Kongerige Storbritannien og Nordirland.
Udfærdiget i Bruxelles, den 20. januar 2006.

Labels: 2
4
19
5
15